title: 2007 m. gegužės 3 d. ELPA priežiūros institucijos sprendimas Nr. 154/07/COL, šešiasdešimt trečiąjį kartą iš dalies keičiantis procedūrines ir esmines taisykles valstybės pagalbos srityje

text:
19.3.2009

               LT

               Europos Sąjungos oficialusis leidinys

               L 73/23

         ELPA PRIEŽIŪROS INSTITUCIJOS SPRENDIMAS

   Nr. 154/07/COL
   2007 m. gegužės 3 d.
   šešiasdešimt trečiąjį kartą iš dalies keičiantis procedūrines ir esmines taisykles valstybės pagalbos srityje
   ELPA PRIEŽIŪROS INSTITUCIJA (1),
   ATSIŽVELGDAMA į Europos ekonominės erdvės susitarimą (2), ypač į jo 61–63 straipsnius ir 26 protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo (3), ypač į jo 24 straipsnį ir 5 straipsnio 2 dalies b punktą,
   KADANGI pagal Institucijos ir Teismo susitarimo 24 straipsnį Institucija įgyvendina EEE susitarimo nuostatas dėl valstybės pagalbos,
   KADANGI pagal Institucijos ir Teismo susitarimo 5 straipsnio 2 dalies b punktą Institucija leidžia pranešimus arba gaires dėl EEE susitarime nagrinėjamų klausimų, jeigu tai aiškiai numatyta tame susitarime arba Institucijos ir Teismo susitarime arba jeigu Institucija mano, kad tai būtina,
   PRISIMINDAMA 1994 m. sausio 19 d. Institucijos priimtas procedūrines ir esmines taisykles valstybės pagalbos srityje (4),
   KADANGI, iš dalies pakeitus Institucijos ir Teismo susitarimo 3 protokolą (5), Valstybės pagalbos gairių 9 skyrius „Sprendimų skelbimas“ tapo nebereikalingas,
   KADANGI, Institucijai priėmus Sprendimą Nr. 195/04/COL (6), šios procedūrinės Valstybės pagalbos gairės tapo nebereikalingos vertinant esamą pagalbą ir planus suteikti naują pagalbą:

               —

               Valstybės pagalbos gairių 11 skyrius „Pagreitintos leidimo suteikimo procedūros taikymo kriterijai“,

               —

               Valstybės pagalbos gairių 13 skyrius „Įvairiems tikslams skirtos pagalbos kaupimo taikymo taisyklės“,

               —

               Valstybės pagalbos gairių I priedas „Informacijos, kuri turi būti teikiama pranešimuose apie valstybės pagalbą ELPA priežiūros institucijai, kontrolinis sąrašas“ (7),

               —

               Valstybės pagalbos gairių II priedas „Pagreitintos leidimo suteikimo procedūros taikymo pranešimas“,

               —

               Valstybės pagalbos gairių III priedas „Išsamaus metinio pranešimo forma“,

               —

               Valstybės pagalbos gairių IV priedas „Supaprastinto metinio pranešimo forma“,

               —

               Valstybės pagalbos gairių XIII priedas „Įprasta pranešimo forma pagal Regioninės pagalbos dideliems investiciniams projektams daugiasektorę pagrindų sistemą“ (8),

               —

               Valstybės pagalbos gairių XIV priedas „Pranešimo apie individualias restruktūrizavimo pagalbos subsidijas forma“,

               —

               Valstybės pagalbos gairių XV priedas „Pranešimo apie sanavimo pagalbą forma“,

               —

               Valstybės pagalbos gairių XVI priedas „Papildoma informacija, kuri paprastai turi būti teikiama pranešant apie valstybės pagalbą aplinkos apsaugai pagal Institucijos ir Teismo susitarimo 3 protokolo 1 straipsnio 3 dalį“,

         KADANGI, Institucijos sprendimu Nr. 85/06/COL (9) priėmus naujas regioninės pagalbos gaires, šie Valstybės pagalbos gairių skyriai tapo nebereikalingi vertinant naujus planus suteikti valstybės pagalbą:

               —

               Valstybės pagalbos gairių 25 skyrius „Nacionalinė regioninė pagalba“,

               —

               Valstybės pagalbos gairių 25A skyrius „Nacionalinės regioninės pagalbos laikotarpiu po 2007 m. sausio 1 d. gairių peržiūra“,

               —

               Valstybės pagalbos gairių 26A skyrius „Regioninės pagalbos dideliems investiciniams projektams daugiasektorė pagrindų sistema“, dabar įtrauktas į naujas Regioninės pagalbos gaires,

               —

               Valstybės pagalbos gairių X priedas „Investicinės pagalbos grynasis subsidijos ekvivalentas“,

               —

               Valstybės pagalbos gairių XI priedas „Pagalba papildomoms transporto išlaidoms padengti regionuose, kuriems gali būti taikoma 61 straipsnio 3 dalies c punkte nustatyta išimtis pagal gyventojų tankio reikalavimą“,

               —

               Valstybės pagalbos gairių XII priedas „Gyventojų skaičiaus, numatyto 61 straipsnio 3 dalies c punkto leidžiančioje nukrypti nuostatoje, aukščiausios ribos nustatymo metodas“,

         KADANGI reikia pataisyti šias esmines valstybės pagalbos nuostatas (10):

               —

               Valstybės pagalbos gairių 10A skyrius „Valstybės pagalba ir rizikos kapitalas“ keičiamas 10B skyriumi „Valstybės pagalba rizikos kapitalo investicijoms skatinti mažosiose ir vidutinėse įmonėse“, Institucijai priėmus Sprendimą Nr. 313/06/COL (11),

               —

               Valstybės pagalbos gairių 24 skyrius „Pagalba ne EAPB plieno pramonės sritims“ tapo nebereikalingas Institucijai priėmus Sprendimą Nr. 263/02/COL (12), kuriuo įtraukiamas 26A skyrius „Regioninės pagalbos dideliems investiciniams projektams daugiasektorė pagrindų sistema“,

               —

               Valstybės pagalbos gairių 29 skyrius „Bendrosios investicinės pagalbos schemos“ (13) buvo svarbus tik priimant EEE susitarimą,

               —

               Valstybės pagalbos gairių V priedas „Pagalbos MVĮ leidžiama riba, atsižvelgiant į įmonės dydį ir geografinę padėtį“ yra pasenęs ir nebetaikomas,

         KADANGI pageidautina, jog šį kartą taisant Valstybės pagalbos gaires būtų atsižvelgta į Europos Bendrijų Komisijos pranešimą dėl taikomų taisyklių vertinant neteisėtą valstybės pagalbą nustatymo (14), nors Institucija jau kelis kartus darė į jas nuorodas,
   KADANGI šis pranešimas taip pat svarbus Europos ekonominei erdvei,
   KADANGI reikia užtikrinti vienodą EEE valstybės pagalbos taisyklių taikymą visoje Europos ekonominėje erdvėje,
   KADANGI pagal EEE susitarimo XV priedo pabaigoje esančio skyriaus „BENDROSIOS NUOSTATOS“ II punktą Institucija, pasikonsultavusi su Komisija, turi priimti teisės aktus, atitinkančius Europos Komisijos priimtus aktus,
   PASIKONSULTAVUSI su Europos Komisija,
   PRISIMINDAMA, kad 2007 m. kovo 29 d. Institucija šiuo klausimu pasikonsultavo su ELPA valstybėmis: Islandija, Lichtenšteinu ir Norvegija,
   PRIĖMĖ šĮ SPRENDIMĄ:
   1 straipsnis
   Valstybės pagalbos gairės iš dalies keičiamos išbraukiant 9, 10A, 11, 13, 24, 25, 25A, 26A ir 29 skyrius, taip pat I (išskyrus III skyrių dėl skundų)–V ir X–XVI priedus.
   I priedo III skyrius ir VIII bei IX priedai bus įtraukti atitinkamai Valstybės pagalbos gairių skyriaus apie skundus – skundų, susijusių su tariama neteisėta valstybės pagalba, pareiškimo forma, skyriaus apie pagalbą jūrų transportui ir skyriaus apie trumpalaikio eksporto kredito draudimą teksto pabaigoje.
   Šio sprendimo I priede nurodytas visų išbrauktų skyrių ir priedų sąrašas.
   2 straipsnis
   Valstybės pagalbos gairės taip pat iš dalies keičiamos įtraukiant naują skyrių apie taikomas taisykles vertinant neteisėtą valstybės pagalbą. Naujas skyrius pateikiamas šio sprendimo II priede.
   3 straipsnis
   Valstybės pagalbos gairių skyriai nebus numeruoti. Nauja gairių struktūra informacijos tikslais pateikiama šio sprendimo III priede.
   Valstybės pagalbos gairių tekstas bus atitinkamai atnaujintas. Darant kryžmines nuorodas į galiojančius skyrius bus nurodomas ne skyriaus numeris, bet gairių pavadinimas. Darant kryžmines nuorodas į išbrauktus skyrius bus nurodomas ankstesnio skyriaus numeris (15).
   4 straipsnis
   ELPA valstybėms pranešama raštu, pridedant šio sprendimo ir priedų kopiją.
   5 straipsnis
   Europos Komisijai pranešama pagal EEE susitarimo 27 protokolo d punktą išsiunčiant šio sprendimo ir priedų kopiją.
   6 straipsnis
   Šis sprendimas ir jo I–III priedai skelbiami Europos Sąjungos oficialiojo leidinio EEE skyriuje ir EEE priede.
   7 straipsnis
   Tekstas autentiškas tik anglų kalba.

      Priimta Briuselyje, 2007 m. gegužės 3 d.

            ELPA priežiūros institucijos vardu

         Bjørn T. GRYDELAND

            Pirmininkas

         Kurt JAEGER

            Kolegijos narys

      (1)  Toliau – Institucija.

      (2)  Toliau – EEE susitarimas.

      (3)  Toliau – Institucijos ir Teismo susitarimas.

      (4)  EEE susitarimo 61 ir 62 straipsnių bei Institucijos ir Teismo susitarimo 3 protokolo 1 straipsnio taikymo ir aiškinimo gairės, kurias 1994 m. sausio 19 d. priėmė ir išleido ELPA priežiūros institucija, paskelbtos OL L 231, 1994 9 3, p. 1 ir EEE priede Nr. 32. Paskutinį kartą gairės iš dalies pakeistos 2007 m. vasario 7 d. Sprendimu Nr. 14/07/COL, dar nepaskelbtas. Toliau – Valstybės pagalbos gairės. Valstybės pagalbos gairės pateikiamos Institucijos tinklavietėje.

      (5)  ELPA valstybių susitarimas iš dalies pakeisti 3 protokolą, pasirašytas 2001 m. gruodžio 10 d. (įsigaliojimo diena: 2003 m. rugpjūčio 28 d.).

      (6)  2004 m. liepos 14 d. Sprendimas Nr. 195/04/COL dėl įgyvendinimo nuostatų, nurodytų ELPA valstybių susitarimo dėl Priežiūros institucijos ir Teisingumo Teismo įsteigimo 3 protokolo II dalies 27 straipsnyje (OL L 139, 2006 5 25, p. 37).

      (7)  Išskyrus III skyrių, kurioje pateikta skundo forma.

      (8)  2006 m. gruodžio 13 d. Institucija sprendimu Nr. 387/06/COL, iš dalies keičiančiu Kolegijos sprendimą Nr. 195/04/COL dėl įgyvendinimo nuostatų, nurodytų ELPA valstybių susitarimo dėl Priežiūros institucijos ir Teisingumo Teismo įsteigimo 3 protokolo II dalies 27 straipsnyje, dėl įprastų pranešimo apie pagalbą formų, priėmė naujas pranešimo apie regioninę pagalbą formas, dar nepaskelbtas Europos Sąjungos oficialiojo leidinio EEE skyriuje ir EEE priede.

      (9)  2006 m. balandžio 6 d. ELPA priežiūros institucijos sprendimas, penkiasdešimt šeštąjį kartą iš dalies keičiantis procedūrines ir esmines taisykles valstybės pagalbos srityje, įtraukiant naują 25.B skyrių „2007–2013 m. nacionalinė regioninė pagalba“, dar nepaskelbtas. Pateiktas Institucijos tinklavietėje.

      (10)  Vertinant naujus planus suteikti valstybės pagalbą šios taisyklės nebetaikomos.

      (11)  ELPA priežiūros institucijos sprendimas Nr. 313/06/COL, penkiasdešimt devintąjį kartą iš dalies keičiantis procedūrines ir esmines taisykles valstybės pagalbos srityje, įtraukiant naują 10.B skyrių „Valstybės pagalba rizikos kapitalo investicijoms skatinti mažosiose ir vidutinėse įmonėse“, dar nepaskelbtas. Pateiktas Institucijos tinklavietėje.

      (12)  2002 m. gruodžio 18 d. ELPA priežiūros institucijos sprendimas Nr. 263/02/COL, trisdešimt šeštą kartą iš dalies keičiantis Procedūrines ir esmines taisykles valstybės pagalbos srityje, įtraukiant naują 26A skyrių: Regioninės pagalbos dideliems investiciniams projektams daugiasektorė pagrindų sistema (OL L 139, 2006 5 25, p. 8).

      (13)  Šis skyrius įtrauktas 1994 m. ir jame nustatyta, kad bendrosios investicinės pagalbos schemos yra nesuderinamos su EEE susitarimu. Nors ELPA valstybės turėjo jas suderinti su EEE susitarimu pagal savo bendrąją pareigą imtis visų tinkamų priemonių, kad užtikrintų EEE susitarime nustatytų pareigų vykdymą (3 straipsnis), gali būti, kad kai kurios ELPA valstybės vis dar taiko tokias schemas. Todėl šiame skyriuje nustatytos taisyklės, kuriomis remiantis pranešama apie individualius tokių schemų taikymo atvejus. Iš dalies jame nurodytas 1979 m. rugsėjo 14 d. Komisijos raštas valstybėms narėms SG(79) D/10478, įtrauktas į EEE susitarimo XV priedą kaip 32 punktas.

      (14)  OL C 119, 2002 5 22, p. 22.

      (15)  Konsoliduota Valstybės pagalbos gairių versija pateikiama Institucijos tinklavietėje: http://www.eftasurv.int/

      I PRIEDAS
      A SKYRIUS –   IŠBRAUKTI VALSTYBĖS PAGALBOS GAIRIŲ SKYRIAI

                  Pavadinimas

                  Skyriaus numeris

                  Sprendimų skelbimas

                  9

                  Valstybės pagalba ir rizikos kapitalas

                  10A (1)

                  Pagreitintos leidimo suteikimo procedūros taikymo kriterijai

                  11

                  Įvairiems tikslams skirtos pagalbos kaupimo taikymo taisyklės

                  13

                  Pagalba ne EAPB plieno pramonės sritims

                  24

                  Nacionalinė regioninė pagalba

                  25 (1)

                  Nacionalinės regioninės pagalbos laikotarpiu po 2007 m. sausio 1 d. gairių peržiūra

                  25A (1)

                  Regioninės pagalbos dideliems investiciniams projektams daugiasektorė pagrindų sistema

                  26A (1)

                  Bendrosios investicinės pagalbos schemos

                  29

            B SKYRIUS –   IŠBRAUKTI VALSTYBĖS PAGALBOS GAIRIŲ PRIEDAI
      Išbraukti I (išskyrus III skyrių dėl skundų)–V ir X–XVI priedai.
      I priedo III skyrius ir VIII bei IX priedai įtraukti atitinkamo skyriaus teksto pabaigoje (atitinkamai po Valstybės pagalbos gairių skyriaus apie skundus – skundų, susijusių su tariama neteisėta valstybės pagalba, pareiškimo forma, skyriaus apie pagalbą jūrų transportui ir skyriaus apie trumpalaikio eksporto kredito draudimą).

         (1)  Šie skyriai vis dar gali būti svarbūs vertinant neteisėtą pagalbą ir todėl toliau pateikiami Institucijos tinklavietėje (išbrauktų skyrių sąrašas).

      II PRIEDAS
      NAUJAS VALSTYBĖS PAGALBOS GAIRIŲ SKYRIUS
      TAIKOMOS TAISYKLĖS VERTINANT NETEISĖTĄ VALSTYBĖS PAGALBĄ
      Keliuose ELPA priežiūros institucijos (toliau – Institucija) patvirtintuose dokumentuose bėgant metams įtvirtinta nuostata, kad neteisėta valstybės pagalba, t. y. pagalba, kuri įgyvendinta pažeidžiant Institucijos ir Teismo susitarimo (1) 3 protokolo I dalies 1 straipsnio 3 punktą, vertinama pagal suteikiant pagalbą galiojančias nuostatas. Taip yra, pavyzdžiui, Institucijos valstybės pagalbos gairių skyriaus apie valstybės pagalbą aplinkos apsaugai atveju.
      Siekdama skaidrumo ir teisinio aiškumo Institucija ELPA valstybėms ir trečiosioms šalims praneša, kad ji nusprendė toliau taikyti tą pačią taisyklę visiems dokumentams, nurodydama, kaip Institucija savo nuožiūra vertins valstybės pagalbos suderinamumą su EEE susitarimu. Todėl Institucija visada vertina neteisėtos valstybės pagalbos suderinamumą su EEE susitarimu pagal esminius kriterijus, nustatytus bet kuriame suteikiant pagalbą galiojančiame dokumente.
      Šio skyriaus nuostatos nepažeidžia konkretesnių taisyklių, pateiktų Institucijos valstybės pagalbos gairių skyriuje apie valstybės pagalbą sunkumus patiriančioms įmonėms sanuoti ir restruktūrizuoti.
      Šio skyriaus nuostatos nepažeidžia valstybės pagalbos srities aktų, įtrauktų į EEE susitarimą, aiškinimo.

         (1)  ELPA valstybių susitarimas dėl Priežiūros institucijos ir Teisingumo Teismo įsteigimo (toliau – Institucijos ir Teismo susitarimas).

      III PRIEDAS
      NAUJA VALSTYBĖS PAGALBOS GAIRIŲ STRUKTŪRA

                  Pavadinimas

                  Ankstesnis skyrius

                  Pakeitimai

                  Turinys

            I dalis:   Pratarmė

                  Įvadas

                  1

                  Teisinis pagrindas ir bendrosios pastabos

                  2

            II dalis:   Procedūrinės taisyklės

                  Taikomos taisyklės vertinant neteisėtą valstybės pagalbą

                  Nacionalinių teismų ir ELPA priežiūros institucijos bendradarbiavimas valstybės pagalbos srityje

                  9A

                  Skundai – skundų, susijusių su tariama neteisėta valstybės pagalba, pareiškimo forma

                  9B

                  Profesinė paslaptis valstybės pagalbos sprendimuose

                  9C

            III dalis:   Horizontaliosios pagalbos taisyklės

                  Pagalba mikro, mažosioms ir vidutinėms įmonėms (MVĮ)

                  10

                  2007–2013 m. nacionalinė regioninė pagalba

                  25B

                  Valstybės pagalba rizikos kapitalo investicijoms skatinti mažosiose ir vidutinėse įmonėse

                  10B

                  Pagalba moksliniams tyrimams, taikomajai veiklai ir naujovių diegimui

                  14

                  Pagalba aplinkos apsaugai

                  15

                  Pagalba sunkumus patiriančioms įmonėms sanuoti ir restruktūrizuoti

                  16

            IV dalis:   Konkretiems sektoriams taikomos taisyklės

                  Valstybės pagalbos, susijusios su per didelėmis sąnaudomis, tyrimo metodika

                  21

                  Sanavimo ir restruktūrizavimo pagalba bei pagalba uždarymui plieno sektoriuje

                  22

                  Pagalba jūrų transportui

                  24A

                  Valstybės pagalba laivų statybai

                  24B

                  Valstybės pagalbos taisyklių taikymas visuomeniniam transliuotojui

                  24C

                  Pagalba aviacijos sektoriui

                  30

                  Oro uostų finansavimas ir pagalba oro transporto bendrovėms veiklai iš regioninių oro uostų pradėti

                  30A

                  Pagalba laivų statybai, suteikta kaip vystymosi pagalba besivystančiai šaliai

                  31

            V dalis:   Konkrečios pagalbos priemonės

                  Valstybės garantijos

                  17

                  Trumpalaikio eksporto kredito draudimas

                  17A

                  Valstybės pagalbos taisyklių taikymas priemonėms, susijusioms su tiesioginiu verslo apmokestinimu

                  17B

                  Valstybės pagalbos elementai valdžios institucijoms parduodant žemę ir pastatus

                  18B

            VI dalis:   Taisyklės, susijusios su valstybei priklausančiomis įmonėmis, pagalba valstybinėms įmonėms ir bendrus ekonominius interesus tenkinančiomis paslaugomis

                  Valstybės pagalba kompensacijos už viešąją paslaugą forma

                  18C

                  Valdžios institucijų akcijos

                  19

                  Valstybės pagalbos nuostatų taikymas valstybinėms gamybos sektoriaus įmonėms

                  20

            VII dalis:   Kita

                  Nacionalinių valiutų ir euro konvertavimas

                  33

                  Orientacinės ir diskonto normos bei palūkanų normos, taikomos susigrąžinant neteisėtą pagalbą

                  34


title: 2004/685/EB: 2004 m. rugsėjo 27 d. Komisijos sprendimas, iš dalies keičiantis Sprendimą 2004/432/EB dėl trečiųjų šalių pagal Tarybos direktyvos 96/23/EB nuostatas pateiktų likučių kontrolės planų patvirtinimo (pranešta dokumentu Nr. K(2004) 3522) (Tekstas svarbus EEE)

text:
9.10.2004

               LT

               Europos Sąjungos oficialusis leidinys

               L 312/19

      KOMISIJOS SPRENDIMAS

   2004 m. rugsėjo 27 d.
   iš dalies keičiantis Sprendimą 2004/432/EB dėl trečiųjų šalių pagal Tarybos direktyvos 96/23/EB nuostatas pateiktų likučių kontrolės planų patvirtinimo
   (pranešta dokumentu Nr. K(2004) 3522)
   (Tekstas svarbus EEE)
   (2004/685/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. balandžio 29 d. Tarybos direktyvą 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinančią Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB (1), ypač į jos 29 straipsnio 1 dalies ketvirtą pastraipą,
   kadangi:

               (1)

               Remiantis Direktyva 96/23/EB, tam, kad būtų įtrauktos į Bendrijos teisės aktuose numatytus trečiųjų šalių, iš kurios valstybėms narėms leidžiama importuoti toje direktyvoje nurodytus gyvūnus ir gyvūninės kilmės pirminius produktus (toliau – produktai), sąrašus ir išliktų tuose sąrašuose, tos trečiosios šalys turi pateikti planą, kuriame pasiūlytų garantijas dėl minėtoje direktyvoje nurodytų likučių grupių ir medžiagų stebėsenos. Be to, toje direktyvoje nustatyti tam tikri reikalavimai, susiję su planų pateikimo terminais.

               (2)

               Komisijos sprendime 2004/432/EB (2) yra išvardytos trečiosios šalys, pateikusios likučių stebėsenos planą, kuriame yra jų garantijos, pasiūlytos laikantis tos direktyvos reikalavimų.

               (3)

               Tam tikros trečiosios šalys pateikė Komisijai likučių stebėsenos planus gyvūnams ir produktams, kurie neįtraukti į Sprendimą 2004/432/EB. Įvertinusi šiuos planus ir gavusi papildomos informacijos, Komisija įsitikino, kad šios šalys suteikia pakankamai garantijų dėl jų vykdomo likučių stebėsenos minėtuose gyvūnuose ir produktuose. Todėl minimus gyvūnus ir produktus reikėtų įtraukti į sąrašą šalia šių trečiųjų šalių.

               (4)

               Todėl Sprendimą 2004/432/EB reikėtų atitinkamai iš dalies pakeisti.

               (5)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimo 2004/432/EB priedas pakeičiamas šio sprendimo priedu.
   2 straipsnis
   Šis sprendimas taikomas nuo 2004 m. spalio 12 d.
   3 straipsnis
   Šis sprendimas skirtas valstybėms narėms.

      Priimta Briuselyje, 2004 m. rugsėjo 27 d.

            Komisijos vardu

         David BYRNE

            Komisijos narys

      (1)  OL L 125, 1996 5 23, p. 10. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 882/2004 (OL L 165, 2004 4 30, p. 1).

      (2)  OL L 154, 2004 4 30, p. 44 (klaidų ištaisymas OL L 189, 2004 5 27, p. 33).

      PRIEDAS

            „PRIEDAS

                        ISO2 kodas

                        Šalis

                        Galvijai

                        Avys ir ožkos

                        Kiaulės

                        Arkliai

                        Naminiai paukščiai

                        Vandens ūkio gyvūnai

                        Pienas

                        Kiaušiniai

                        Triušiai

                        Laukiniai gyvūnai

                        Ūkiuose auginami laukiniai gyvūnai

                        Medus

                        AD

                        Andora (1)

                        X

                        X

                        X

                        AE

                        Jungtiniai Arabų Emyratai

                        X

                        AF

                        Afganistanas

                        X (2)

                        AL

                        Albanija

                        X

                        X

                        AN

                        Nyderlandų Antilų salos

                        X (3)

                        AR

                        Argentina

                        X

                        X

                        X (2)

                        X

                        X

                        X

                        X

                        X

                        X

                        X

                        X

                        X

                        AU

                        Australija

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        BD

                        Bangladešas

                        X (2)

                        X

                        BG

                        Bulgarija

                        X

                        X

                        X

                        X (4)

                        X

                        X

                        X

                        X

                        X

                        X

                        X

                        BH

                        Bahreinas

                        X (2)

                        BR

                        Brazilija

                        X

                        X (2)

                        X

                        X

                        X

                        X

                        X

                        X

                        X

                        BW

                        Botsvana

                        X

                        X

                        BY

                        Baltarusija

                        X (4)

                        BZ

                        Belizas

                        X

                        X

                        CA

                        Kanada

                        X

                        X

                        X

                        X

                        X

                        X

                        X

                        X

                        X

                        X

                        X

                        CH

                        Šveicarija

                        X

                        X

                        X

                        X

                        X

                        X

                        X

                        X

                        X (3)

                        CL

                        Čilė

                        X

                        X (5)

                        X

                        X (2)

                        X

                        X

                        X

                        X

                        CN

                        Kinija

                        X (2)

                        X (2)

                        X

                        X

                        X

                        X

                        CO

                        Kolumbija

                        X

                        X

                        CR

                        Kosta Rika

                        X (2)

                        X (2)

                        X (2)

                        X

                        CS

                        Serbija ir Juodkalnija (6)

                        X

                        X

                        X

                        X (4)

                        X

                        CU

                        Kuba

                        X

                        X

                        EC

                        Ekvadoras

                        X

                        EG

                        Egiptas

                        X (2)

                        ER

                        Eritrėja

                        X

                        FK

                        Falklando salos

                        X

                        FO

                        Farerų salos

                        X

                        GL

                        Grenlandija

                        X

                        X (4)

                        X

                        X

                        GT

                        Gvatemala

                        X

                        X

                        HK

                        Honkongas

                        X (3)

                        X (3)

                        HN

                        Hondūras

                        X (2)

                        X

                        HR

                        Kroatija

                        X

                        X

                        X

                        X (4)

                        X

                        X

                        X

                        X

                        X

                        X

                        X

                        X

                        ID

                        Indonezija

                        X

                        IL

                        Izraelis

                        X

                        X

                        X

                        X

                        X

                        X

                        IN

                        Indija

                        X (2)

                        X (2)

                        X

                        X

                        X

                        X

                        IR

                        Iranas

                        X (2)

                        X

                        IS

                        Islandija

                        X

                        X

                        X

                        X

                        X

                        X

                        X (3)

                        JM

                        Jamaika

                        X

                        X

                        JP

                        Japonija

                        X (2)

                        X

                        KE

                        Kenija

                        X

                        KR

                        Pietų Korėja

                        X

                        KW

                        Kuveitas

                        X (2)

                        LB

                        Libanas

                        X (2)

                        LK

                        Šri Lanka

                        X

                        MA

                        Marokas

                        X (2)

                        X (4)

                        X

                        MD

                        Moldova

                        X

                        MG

                        Madagaskaras

                        X

                        MK

                        Buvusioji Jugoslavijos Respublika Makedonija (7)

                        X

                        X

                        X (4)

                        X

                        MN

                        Mongolija

                        X (2)

                        MX

                        Meksika

                        X

                        X (2)

                        X

                        X

                        X

                        X

                        X

                        X

                        X

                        MY

                        Malaizija

                        X (8)

                        X

                        MZ

                        Mozambikas

                        X

                        NA

                        Namibija

                        X

                        X

                        X

                        X

                        X

                        NC

                        Naujoji Kaledonija

                        X

                        X

                        X

                        X

                        NI

                        Nikaragva

                        X (2)

                        X (2)

                        X

                        X

                        NO

                        Norvegija (9)

                        X

                        X

                        X

                        X

                        X

                        X

                        X

                        X

                        X

                        X

                        NZ

                        Naujoji Zelandija

                        X

                        X

                        X

                        X

                        X

                        X

                        X

                        X

                        OM

                        Omanas

                        X (2)

                        X (2)

                        X

                        PA

                        Panama

                        X

                        X (2)

                        X

                        PE

                        Peru

                        X (2)

                        X

                        X

                        PH

                        Filipinai

                        X

                        PK

                        Pakistanas

                        X (2)

                        X (2)

                        PY

                        Paragvajus

                        X

                        X (2)

                        X

                        RO

                        Rumunija

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        RU

                        Rusija

                        X

                        X

                        X

                        X (4)

                        X

                        X

                        X

                        X (10)

                        X

                        SC

                        Seišeliai

                        X

                        SG

                        Singapūras

                        X (3)

                        X (3)

                        X (3)

                        X (3)

                        X (3)

                        SM

                        San Marinas (11)

                        X

                        X

                        X

                        SR

                        Surinamas

                        X

                        SV

                        Salvadoras

                        X

                        SY

                        Sirija

                        X (2)

                        SZ

                        Svazilandas

                        X

                        TH

                        Tailandas

                        X

                        X

                        X

                        TM

                        Turkmėnistanas

                        X (2)

                        TN

                        Tunisas

                        X (2)

                        X (4)

                        X

                        X

                        X

                        X

                        TR

                        Turkija

                        X (2)

                        X

                        X

                        TW

                        Taivanis

                        X

                        X

                        TZ

                        Tanzanija

                        X

                        UA

                        Ukraina

                        X (4)

                        X

                        US

                        Jungtinės Valstijos

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        UY

                        Urugvajus

                        X

                        X

                        X

                        X

                        X

                        X

                        X

                        X

                        X

                        UZ

                        Uzbekistanas

                        X (2)

                        VE

                        Venesuela

                        X

                        VN

                        Vietnamas

                        X

                        X

                        YT

                        Mayotte'as

                        X

                        ZA

                        Pietų Afrikos Respublika

                        X

                        X

                        X

                        X

                        X

                        X

                        X

                        X

                        ZM

                        Zambija

                        X

                        ZW

                        Zimbabvė

                        X

                        X

                        X

         (1)  Pirminis likučių stebėsenos planas, patvirtintas Veterinarijos pogrupio EB ir Andoros (remiantis 1999 m. gruodžio 22 d. EB ir Andoros Jungtinio komiteto sprendimu Nr. 2/1999 (OL L 31, 2000 2 5, p. 84)).

         (2)  Tik žarnos.

         (3)  Trečiosios šalys, maistui gaminti naudojančios tik kitų patvirtintų trečiųjų šalių žaliavas.

         (4)  Skersti skirtų gyvų arklių eksportas (tik maistui skirti gyvūnai).

         (5)  Tik avys.

         (6)  Neįskaitant Kosovo, kaip apibrėžta 1999 m. birželio 10 d. Jungtinių Tautų Saugumo Tarybos rezoliucijoje 1244.

         (7)  Jungtinės Tautos tebesvarsto dėl tinkamo pavadinimo.

         (8)  Tik vakarinė Malaizijos pusiasalio dalis.

         (9)  Stebėsenos planas patvirtintas remiantis ELPA Priežiūros institucijos sprendimu Nr. 223/96/COL (OL L 78, 1997 3 20, p. 38).

         (10)  Tik šiauriniams elniams iš Murmansko srities.

         (11)  Stebėsenos planas patvirtintas remiantis EB ir San Marino bendradarbiavimo komiteto sprendimu Nr. 1/94 (OL L 238, 1994 9 13, p. 25).“


title: 2007/840/EB: 2007 m. lapkričio 29 d. Tarybos sprendimas dėl Europos bendrijos ir Ukrainos susitarimo dėl vizų išdavimo tvarkos supaprastinimo sudarymo

text:
18.12.2007

               LT

               Europos Sąjungos oficialusis leidinys

               L 332/66

         TARYBOS SPRENDIMAS
   2007 m. lapkričio 29 d.
   dėl Europos bendrijos ir Ukrainos susitarimo dėl vizų išdavimo tvarkos supaprastinimo sudarymo
   (2007/840/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto i ir ii papunkčius kartu su 300 straipsnio 2 dalies pirmos pastraipos pirmuoju sakiniu ir 300 straipsnio 3 dalies pirmąja pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos bendrijos vardu Europos Komisija susitarė su Ukraina sudaryti susitarimą dėl vizų išdavimo tvarkos supaprastinimo.

               (2)

               Susitarimas Europos bendrijos vardu pasirašytas 2007 m. birželio 18 d. pagal 2007 m. birželio 12 d. priimtą Tarybos sprendimą, atsižvelgiant į tai, kad jis gali būti sudarytas vėliau.

               (3)

               Susitarimas turėtų būti patvirtintas.

               (4)

               Susitarimu įsteigiamas Jungtinis susitarimo valdymo komitetas, kuris gali priimti savo darbo tvarkos taisykles. Šiuo atveju tikslinga numatyti supaprastintą Bendrijos pozicijos priėmimo procedūrą.

               (5)

               Pagal Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos teisės sistemą, pridėtus prie Europos Sąjungos sutarties ir Europos bendrijos steigimo sutarties, Jungtinė Karalystė ir Airija nedalyvauja priimant šį sprendimą ir dėl to neprivalo jo laikytis, ir jis neturi būti joms taikomas.

               (6)

               Pagal Protokolą dėl Danijos pozicijos, pridėtą prie Europos Sąjungos sutarties ir Europos bendrijos steigimo sutarties, Danija nedalyvauja priimant šį sprendimą ir neprivalo jo laikytis, ir jis neturi būti jai taikomas,

         NUSPRENDĖ:
   1 straipsnis
   Europos bendrijos ir Ukrainos susitarimas dėl vizų išdavimo tvarkos supaprastinimo yra tvirtinamas Bendrijos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas pateikia susitarimo 14 straipsnio 1 dalyje numatytą pranešimą (2).
   3 straipsnis
   Komisija, padedama valstybių narių ekspertų, atstovauja Bendrijai susitarimo 12 straipsniu įsteigtame Jungtiniame ekspertų komitete.
   4 straipsnis
   Komisija, pasikonsultavusi su specialiu Tarybos paskirtu komitetu, Jungtiniame ekspertų komitete priima Bendrijos poziciją dėl jo darbo tvarkos taisyklių priėmimo, kaip reikalaujama pagal susitarimo 12 straipsnio 4 dalį.
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. lapkričio 29 d.

            Tarybos vardu

            Pirmininkas

         M. LINO

      (1)  2007 m. lapkričio 13 d. nuomonė (dar nepaskelbta Oficialiajame leidinyje).

      (2)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.
    ---documentbreak---

               18.12.2007

               LT

               Europos Sąjungos oficialusis leidinys

               L 332/68

         Europos bendrijos ir Ukrainos
   SUSITARIMAS
   dėl vizų išdavimo tvarkos supaprastinimo
   EUROPOS BENDRIJA,
   toliau – Bendrija, ir
   UKRAINA,
   toliau – Šalys;
   SIEKDAMOS toliau plėtoti draugiškus Susitariančiųjų Šalių santykius ir norėdamos palengvinti žmonių tarpusavio ryšius kaip svarbią sąlygą stabiliam ekonominių, humanitarinių, kultūrinių, mokslinių ir kitų ryšių plėtojimui, palengvinant vizų išdavimo tvarką Ukrainos piliečiams,
   SIEKDAMOS reglamentuoti Ukrainos ir Europos Sąjungos valstybių narių piliečių tarpusavio kelionių režimą,
   ATSIŽVELGDAMOS Į TAI, kad nuo 2005 m. gegužės 1 d. ES piliečiams netaikomas vizos reikalavimas vykstant į Ukrainą ne ilgesniam kaip 90 dienų laikotarpiui arba vykstant tranzitu per Ukrainos teritoriją,
   PRIPAŽINDAMOS, kad jei Ukraina vėl nustatytų vizos reikalavimą ES piliečiams, Ukrainos piliečiams pagal šį Susitarimą taikomos tokios pačios lengvatos automatiškai abipusiškumo principu būtų taikomos ir ES piliečiams,
   ATSIŽVELGDAMOS į ES ir Ukrainos politikos veiksmų planą, kuriame pažymima, kad bus pradėtas konstruktyvus ES ir Ukrainos dialogas, susijęs su vizų režimo supaprastinimu, siekiant pasirengti būsimoms deryboms dėl susitarimo, supaprastinančio vizų režimą, atsižvelgiant į pažangos tebevykstančiose derybose dėl EB ir Ukrainos readmisijos susitarimo būtinumą,
   PRIPAŽINDAMOS, kad toks vizų režimo supaprastinimas neturėtų skatinti nelegalios migracijos, ir skirdamos ypatingą dėmesį saugumui ir readmisijai,
   PRIPAŽINDAMOS, kad ilgalaikėje perspektyvoje Ukrainos piliečiams bus nustatytas bevizis režimas,
   ATSIŽVELGDAMOS į Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos sistemą, pridėtą prie Europos Sąjungos sutarties ir Europos bendrijos steigimo sutarties, ir patvirtindamos, kad šio Susitarimo nuostatos netaikomos Jungtinei Karalystei ir Airijai,
   ATSIŽVELGDAMOS į Protokolą dėl Danijos pozicijos, pridėtą prie Europos Sąjungos sutarties ir Europos bendrijos steigimo sutarties, ir patvirtindamos, kad šio Susitarimo nuostatos netaikomos Danijos Karalystei,
   SUSITARĖ:
   1 straipsnis
   Tikslas ir taikymo sritis
   1.   Šiuo Susitarimu siekiama supaprastinti vizų ne ilgesniam kaip 90 dienų buvimui per 180 dienų laikotarpį išdavimo tvarką Ukrainos piliečiams.
   2.   Jei Ukraina vėl nustatytų vizos reikalavimą ES piliečiams ar tam tikroms ES piliečių kategorijoms, Ukrainos piliečiams pagal šį Susitarimą taikomos tokios pačios lengvatos automatiškai abipusiškumo principu būtų taikomos ir atitinkamiems ES piliečiams.
   2 straipsnis
   Bendroji taisyklė
   1.   Šiuo Susitarimu numatomas vizų išdavimo tvarkos supaprastinimas taikomas Ukrainos piliečiams tik tais atvejais, kai jie neatleidžiami nuo vizos reikalavimo pagal Bendrijos arba valstybių narių įstatymus ir kitus teisės aktus, šį Susitarimą arba kitus tarptautinius susitarimus.
   2.   Klausimams, kuriems netaikomos šio Susitarimo nuostatos, pvz., atsisakymui išduoti vizą, kelionės dokumentų pripažinimui, pragyvenimui pakankamų lėšų įrodymui ir atsisakymui leisti įvažiuoti bei išsiuntimo priemonėms, bus taikoma Ukrainos, valstybių narių nacionalinė teisė arba Bendrijos teisė.
   3 straipsnis
   Apibrėžtys
   Šiame Susitarime:

               a)

               Valstybė narė – bet kuri Europos Sąjungos valstybė narė, išskyrus Danijos Karalystę, Airijos Respubliką ir Jungtinę Karalystę;

               b)

               Europos Sąjungos pilietis – valstybės narės pilietis, kaip apibrėžta a punkte;

               c)

               Ukrainos pilietis – bet kuris Ukrainos pilietybę turintis asmuo;

               d)

               Viza – valstybės narės išduotas leidimas arba tokios valstybės priimtas sprendimas, reikalingas:

                           —

                           įvažiuoti numatytam buvimui į valstybę narę arba kelias valstybes nares, iš viso ne ilgiau kaip 90 dienų,

                           —

                           įvažiuoti siekiant vykti tranzitu per tos valstybės narės arba kelių valstybių narių teritoriją.

               e)

               Legaliai gyvenantis asmuo – Ukrainos pilietis, Bendrijos arba valstybių narių teisės aktų pagrindu turintis leidimą arba teisę valstybės narės teritorijoje būti ilgiau kaip 90 dienų.

         4 straipsnis
   Kelionės tikslą patvirtinantys dokumentai
   1.   Šių kategorijų Ukrainos piliečiams pakanka toliau išvardytų dokumentų vykimo į kitą Šalį tikslui pagrįsti:

               a)

               oficialių delegacijų nariai, kurie pagal oficialų Ukrainai adresuotą kvietimą dalyvauja susitikimuose, konsultacijose, derybose arba mainų programose, taip pat renginiuose, kuriuos kurios nors iš valstybių narių teritorijoje organizuoja tarpvyriausybinės organizacijos:

                           —

                           Ukrainos valdžios institucijos laiško, patvirtinančio, kad vizos prašantis asmuo yra jos delegacijos narys, vykstantis į kitą Šalį dalyvauti pirmiau minėtuose renginiuose, kartu su oficialaus kvietimo kopija;

               b)

               verslininkams ir verslo organizacijų atstovams:

                           —

                           raštiško priimančiojo juridinio asmens, įmonės, organizacijos, biuro ar jų filialo, valstybės narės valstybės ar vietos institucijos arba prekybos ir pramonės parodų, konferencijų ir simpoziumų, rengiamų valstybių narių teritorijoje, organizacinio komiteto kvietimo;

               c)

               vairuotojams, vykdantiems tarptautinius krovinių ir keleivių pervežimus į valstybių narių teritoriją Ukrainoje registruotomis transporto priemonėmis:

                           —

                           raštiško Ukrainos nacionalinės vežėjų asociacijos kvietimo dėl tarptautinių pervežimų keliais, kuriame nurodomas kelionių tikslas, trukmė ir dažnumas;

               d)

               traukinių, refrižeratorių ir lokomotyvų brigados nariams tarptautiniuose traukiniuose, vykstančiuose į valstybių narių teritoriją:

                           —

                           raštiško kompetentingos Ukrainos geležinkelių įmonės kvietimo, kuriame nurodomas kelionių tikslas, trukmė ir dažnumas;

               e)

               žurnalistams:

                           —

                           profesinės organizacijos išduoto pažymėjimo arba kito dokumento, patvirtinančio, kad atitinkamas asmuo yra kvalifikuotas žurnalistas, ir jo (jos) darbdavio išduoto dokumento, kuriame nurodoma, kad kelionės tikslas – atlikti žurnalistinį darbą;

               f)

               mokslo, kultūros ir meno veikloje, įskaitant universitetų ir kitokias mainų programas, dalyvaujantiems asmenims:

                           —

                           priimančiosios organizacijos raštiško kvietimo dalyvauti tokioje veikloje;

               g)

               mokiniams, studentams, aukštesnės studijų pakopos studentams ir lydintiesiems mokytojams, kurie vyksta studijų arba mokymo tikslais, įskaitant mainų programas ir kitokią su mokyklomis susijusią veiklą:

                           —

                           raštiško priimančiojo universiteto, koledžo arba mokyklos kvietimo arba studento pažymėjimo arba lankytinų kursų pažymėjimo;

               h)

               tarptautinių sporto renginių dalyviams ir juos lydintiems profesiniams partneriams:

                           —

                           priimančiosios organizacijos raštiško kvietimo: valstybių narių kompetentingų institucijų, nacionalinių sporto federacijų ir nacionalinių olimpinių komitetų;

               i)

               susigiminiavusių miestų organizuojamų oficialių mainų programų dalyviams:
               šių miestų administracijų vadovų (merų) raštiško kvietimo;

               j)

               artimiems giminaičiams – sutuoktiniams, vaikams (įskaitant įvaikius), tėvams (įskaitant globėjus), seneliams ir anūkams, – lankantiems Ukrainos piliečius, teisėtai gyvenančius valstybių narių teritorijoje:

                           —

                           priimančiojo asmens raštiško kvietimo;

               k)

               į laidotuves vykstantiems giminaičiams:

                           —

                           oficialaus dokumento, patvirtinančio palaidojimo faktą, taip pat dokumento, kuriame nurodytas vizos prašančio asmens ir palaidoto asmens giminystės arba kitoks ryšys;

               l)

               lankantiesiems kariškių arba civilių kapus:

                           —

                           oficialaus dokumento, patvirtinančio palaidojimo faktą ir tai, kad kapas yra išlikęs, taip pat dokumento, kuriame nurodytas vizos prašančio asmens ir palaidoto asmens giminystės arba kitoks ryšys;

               m)

               dėl medicininių priežasčių besilankantiems asmenims:

                           —

                           oficialaus medicinos įstaigos dokumento, patvirtinančio, kad būtina medicininė priežiūra šioje institucijoje ir pakankamų finansinių lėšų medicininiam gydymui apmokėti įrodymo.

         2.   Šio straipsnio 1 dalyje minimame raštiškame kvietime turi būti nurodyta tokia informacija:

               a)

               kviečiamojo asmens vardas ir pavardė, gimimo data, lytis, pilietybė, asmens tapatybės dokumento numeris, kelionės laikas ir tikslas, įvažiavimo į Šalį skaičius ir kartu su kviečiamuoju asmeniu vykstančių nepilnamečių vaikų vardai ir pavardės;

               b)

               kviečiančiojo asmens vardas, pavardė ir adresas arba

               c)

               kviečiančiojo juridinio asmens, įmonės ar organizacijos pavadinimas, adresas ir:

                           —

                           jeigu kvietimą išduoda organizacija – kvietimą pasirašančio asmens vardas, pavardė ir pareigos;

                           —

                           jeigu kviečiantysis asmuo yra juridinis asmuo, įmonė, biuras ar jų filialas, registruotas valstybės narės teritorijoje, – registracijos numeris pagal atitinkamos valstybės narės nacionalinės teisės aktus.

         3.   Visų šio straipsnio 1 dalyje išvardytų kategorijų piliečiams visų kategorijų vizos išduodamos supaprastinta tvarka, nereikalaujant jokio kito kelionės tikslo pagrindimo, kvietimo arba patvirtinimo, numatyto valstybių narių teisės aktuose.
   5 straipsnis
   Daugkartinių vizų išdavimas
   1.   Valstybių narių diplomatinės atstovybės ir konsulinės įstaigos išduoda daugkartines vizas, kurios galioja ne ilgiau kaip penkerius metus, šių kategorijų piliečiams:

               a)

               nacionalinių ir regioninių vyriausybių bei parlamentų, konstitucinių ir aukščiausiųjų teismų nariams, jeigu jie šiuo Susitarimu nėra atleisti nuo vizos reikalavimo, dėl savo pareigų vykdymo išduodant vizą, kurios terminas neviršija tarnybinių įgaliojimų termino, jei šis yra trumpesnis nei 5 metai;

               b)

               oficialių delegacijų nuolatiniams nariams, kurie pagal oficialius Ukrainai adresuotus kvietimus dalyvauja susitikimuose, konsultacijose, derybose arba mainų programose, taip pat renginiuose, kuriuos valstybių narių teritorijoje organizuoja tarpvyriausybinės organizacijos;

               c)

               sutuoktiniams ir jaunesniems nei 21 metų arba išlaikomiems vaikams (tarp jų ir įvaikiams) ir tėvams (įskaitant globėjus), lankantiems Ukrainos piliečius, teisėtai gyvenančius valstybių narių teritorijoje, išduodant vizą, kurios terminas neviršija leidimo teisėtai gyventi galiojimo trukmės;

               d)

               verslininkams ir verslo organizacijų atstovams, kurie reguliariai vyksta į valstybes nares;

               e)

               žurnalistams.

         2.   Valstybių narių diplomatinės atstovybės ir konsulinės įstaigos išduoda daugkartines vizas, kurios galioja ne ilgiau kaip vienerius metus, šių kategorijų piliečiams su sąlyga, kad per praėjusius metus jie buvo gavę bent vieną vizą, pasinaudojo ja laikydamiesi lankomos valstybės teisės aktų, reglamentuojančių įvažiavimą ir buvimą jos teritorijoje, ir kad prašymas gauti daugkartinę vizą yra pagrįstas:

               a)

               vairuotojams, vykdantiems tarptautinius krovinių ir keleivių pervežimus į valstybių narių teritoriją Ukrainoje registruotomis transporto priemonėmis;

               b)

               traukinių, refrižeratorių ir lokomotyvų brigados nariams tarptautiniuose traukiniuose, vykstančiuose į valstybių narių teritoriją;

               c)

               mokslo, kultūros ir meno veikloje, įskaitant universitetų ir kitokias mainų programas, dalyvaujantiems asmenims, kurie reguliariai vyksta į valstybes nares;

               d)

               tarptautinių sporto renginių dalyviams ir juos lydintiems profesines pareigas atliekantiems asmenims;

               e)

               susigiminiavusių miestų organizuojamų oficialių mainų programų dalyviams.

         3.   Valstybių narių diplomatinės atstovybės ir konsulinės įstaigos išduoda daugkartines vizas, kurios galioja nuo 2 iki 5 metų, šio straipsnio 2 dalyje išvardytų kategorijų piliečiams su sąlyga, kad per praėjusius dvejus metus jie naudojosi vienerių metų trukmės daugkartinėmis vizomis, laikydamiesi lankomos valstybės teisės aktų, reglamentuojančių įvažiavimą ir buvimą jos teritorijoje, ir kad prašymas gauti daugkartinę vizą vis dar yra pagrįstas.
   4.   Šio straipsnio 1–3 dalyse išvardytų asmenų visa buvimo valstybių narių teritorijoje trukmė negali viršyti 90 dienų per 180 dienų laikotarpį.
   6 straipsnis
   Prašymo išduoti vizą nagrinėjimo mokestis
   1.   Ukrainos piliečių prašymų išduoti vizą nagrinėjimo mokestis yra 35 EUR.
   Ši suma gali būti peržiūrėta 14 straipsnio 4 dalyje numatyta tvarka.
   2.   Jei Ukraina vėl nustatytų vizos reikalavimą ES piliečiams, Ukrainos imamas vizos mokestis turėtų būti ne didesnis nei 35 EUR arba nei suma, dėl kurios susitarta peržiūrėjus mokestį 14 straipsnio 4 dalyje nustatyta tvarka.
   3.   Valstybės narės taiko 70 EUR prašymo išduoti vizą nagrinėjimo mokestį tais atvejais, kai prašymą išduoti vizą ir patvirtinamuosius dokumentus asmuo pateikia likus trims ar mažiau dienų iki savo numatyto išvykimo. Tai netaikoma 6 straipsnio 4 dalies b, c, e, f, j ir k punktuose bei 7 straipsnio 3 dalyje nurodytiems atvejams. 6 straipsnio 4 dalies a, d, g, h, i, l–n punktuose nurodytoms kategorijoms mokestis skubiais atvejais yra toks pat, kaip numatyta 6 straipsnio 1 dalyje.
   4.   Nuo prašymo išduoti vizą nagrinėjimo mokesčio atleidžiami šių kategorijų asmenys:

               a)

               Ukrainos piliečių, teisėtai gyvenančių valstybių narių teritorijoje, artimi giminaičiai – sutuoktiniai, vaikai (įskaitant įvaikius), tėvai (įskaitant globėjus), seneliai ir anūkai;

               b)

               oficialių delegacijų nariai, kurie pagal oficialų Ukrainai adresuotą kvietimą dalyvauja susitikimuose, konsultacijose, derybose arba mainų programose, taip pat renginiuose, kuriuos kurios nors iš valstybių narių teritorijoje organizuoja tarpvyriausybinės organizacijos;

               c)

               nacionalinių ir regioninių vyriausybių bei parlamentų, konstitucinių ir aukščiausiųjų teismų nariai, jeigu jie šiuo Susitarimu nėra atleisti nuo vizos reikalavimo;

               d)

               mokiniai, studentai, aukštesnės studijų pakopos studentai ir lydintieji mokytojai, kurie vyksta studijų arba mokymo tikslais;

               e)

               neįgalieji asmenys ir, jei reikia, juos lydintis asmuo;

               f)

               asmenys, pateikę dokumentus, įrodančius jų kelionės būtinybę dėl humanitarinių priežasčių, įskaitant skubios medicininės pagalbos gavimą, ir tokį asmenį lydintis asmuo arba asmenys, vykstantys į artimo giminaičio laidotuves arba norintys aplankyti sunkiai sergantį artimą giminaitį;

               g)

               tarptautinių jaunimo sporto renginių dalyviai ir juos lydintys asmenys;

               h)

               mokslo, kultūros ir meno veikloje, įskaitant universitetų ir kitokias mainų programas, dalyvaujantys asmenys;

               i)

               susigiminiavusių miestų organizuojamų oficialių mainų programų dalyviai;

               j)

               žurnalistai;

               k)

               pensininkai;

               l)

               vairuotojai, vykdantys tarptautinius krovinių ir keleivių pervežimus į valstybių narių teritoriją Ukrainoje registruotomis transporto priemonėmis;

               m)

               traukinių, refrižeratorių ir lokomotyvų brigados nariai tarptautiniuose traukiniuose, vykstančiuose į valstybių narių teritoriją;

               n)

               vaikai iki 18 metų ir išlaikomi vaikai iki 21 metų.

         7 straipsnis
   Prašymo išduoti vizą nagrinėjimo trukmė
   1.   Valstybių narių diplomatinės atstovybės ir konsulinės įstaigos priima sprendimą dėl prašymo išduoti vizą per 10 kalendorinių dienų nuo prašymo ir vizai išduoti reikalingų dokumentų gavimo.
   2.   Atskirais atvejais, t. y. jeigu reikalingas išsamesnis prašymo nagrinėjimas, sprendimo dėl prašymo išduoti vizą priėmimo laikotarpis gali būti pratęstas iki 30 kalendorinių dienų.
   3.   Skubiais atvejais sprendimo dėl prašymo išduoti vizą priėmimo laikotarpis gali būti sutrumpintas iki 2 arba mažiau darbo dienų.
   8 straipsnis
   Išvykimas, jeigu buvo prarasti arba pavogti dokumentai
   Europos Sąjungos ir Ukrainos piliečiai, kurie pametė savo asmens tapatybės dokumentus arba iš kurių šie dokumentai buvo pavogti jiems lankantis Ukrainos arba valstybių narių teritorijoje, gali išvykti iš šios teritorijos be jokios vizos arba kitokio leidimo, pateikdami galiojančius asmens tapatybės dokumentus, suteikiančius teisę kirsti sieną ir išduotus valstybių narių arba Ukrainos diplomatinių atstovybių arba konsulinių įstaigų.
   9 straipsnis
   Vizos pratęsimas išskirtinėmis aplinkybėmis
   Ukrainos piliečiams, kurie neturi galimybės išvykti iš valstybių narių teritorijos iki jų vizoje nurodytos datos dėl force majeure priežasčių, vizos terminas pratęsiamas nemokamai pagal priimančiosios valstybės teisės aktus laikotarpiui, kuris reikalingas grįžimui į valstybę, kurioje jie gyvena.
   10 straipsnis
   Diplomatiniai pasai
   1.   Ukrainos piliečiai, turintys galiojančius diplomatinius pasus, gali įvažiuoti, išvažiuoti arba vykti tranzitu per valstybių narių teritoriją be vizų.
   2.   Šio straipsnio 1 dalyje minimi piliečiai gali būti valstybių narių teritorijoje ne ilgiau kaip 90 dienų per 180 dienų laikotarpį.
   11 straipsnis
   Teritorinis vizų galiojimas
   Atsižvelgiant į nacionalines valstybių narių taisykles ir teisės aktus dėl nacionalinio saugumo ir ES taisykles dėl riboto teritorinio galiojimo vizų, Ukrainos piliečiai gali keliauti valstybių narių teritorijoje tuo pačiu pagrindu kaip ir Europos Sąjungos piliečiai.
   12 straipsnis
   Jungtinis susitarimo valdymo komitetas
   1.   Šalys įsteigia Jungtinį ekspertų komitetą (toliau – komitetas), sudarytą iš Europos bendrijos ir Ukrainos atstovų. Bendrijai atstovauja Europos Bendrijų Komisija, kuriai padeda valstybių narių ekspertai.
   2.   Komiteto užduotys yra šios:

               a)

               prižiūrėti, kaip įgyvendinamas šis Susitarimas;

               b)

               siūlyti šio Susitarimo pataisas arba papildymus;

               c)

               spręsti ginčus, kylančius dėl šio Susitarimo nuostatų aiškinimo ar taikymo.

         3.   Komitetas susitinka pagal poreikį vienos iš Šalių prašymu bent kartą per metus.
   4.   Komitetas nustato savo darbo tvarkos taisykles.
   13 straipsnis
   Šio Susitarimo ryšys su dvišaliais valstybių narių ir Ukrainos susitarimais
   Nuo įsigaliojimo dienos šio Susitarimo nuostatos turi viršenybę prieš visų dvišalių arba daugiašalių sutarčių ar susitarimų, sudarytų tarp atskirų valstybių narių ir Ukrainos, nuostatas tiek, kiek šių sutarčių ar susitarimų nuostatos apima klausimus, reglamentuojamus šiuo Susitarimu.
   14 straipsnis
   Baigiamosios nuostatos
   1.   Šį Susitarimą Šalys ratifikuoja arba patvirtina pagal savo atitinkamas procedūras ir jis įsigalioja kito mėnesio po dienos, kai Šalys pranešė viena kitai, kad jos atliko pirmiau minėtas procedūras, pirmąją dieną.
   2.   Nukrypstant nuo šio straipsnio 1 dalies, šis Susitarimas įsigalioja tik Europos bendrijos ir Ukrainos susitarimo dėl asmenų readmisijos įsigaliojimo dieną, jeigu ši diena yra vėlesnė už šio straipsnio 1 dalyje nurodytą datą.
   3.   Šis Susitarimas sudaromas neapibrėžtam laikotarpiui, nebent būtų nutrauktas pagal šio straipsnio 6 dalį.
   4.   Šis Susitarimas gali būti keičiamas raštišku Šalių susitarimu. Pakeitimai įsigalioja po to, kai Šalys viena kitai praneša, kad jos atliko tam reikalingas vidaus procedūras.
   5.   Kiekviena Šalis gali visiškai arba iš dalies sustabdyti šio Susitarimo taikymą viešosios tvarkos, nacionalinio saugumo užtikrinimo arba visuomenės sveikatos apsaugos sumetimais. Apie sprendimą dėl sustabdymo kitai Šaliai pranešama ne vėliau kaip likus 48 valandoms iki tokio sprendimo įsigaliojimo. Šio Susitarimo taikymą sustabdžiusi Šalis iš karto informuoja kitą Šalį, jeigu sustabdymo priežastys nustoja galioti.
   6.   Kiekviena Šalis gali nutraukti šį Susitarimą raštu pranešdama kitai Šaliai. Šis Susitarimas netenka galios praėjus 90 dienų nuo tokio pranešimo dienos.

      Priimta Liuksemburge, du tūkstančiai septintųjų metų birželio aštuonioliktą dieną dviem egzemplioriais anglų, bulgarų, čekų, danų, estų, graikų, italų, ispanų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir ukrainiečių kalbomis; visi šie tekstai yra autentiški.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         3a Євролейське Спiвтовaриство

         За Укрaйнa
         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Ουκρανία
         For Ukraine
         Pour l'Ukraine
         Per l'Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraïne
         W imieniu Ukrainy
         Pela Ucrânia
         Pentru Ucraina
         Za Ukrajinu
         Za Ukrajino
         Ukrainan puolesta
         På Ukrainas vägnar
         3а Уκраїну

   SUSITARIMO DĖL VALSTYBIŲ NARIŲ, KURIOS TAIKO NE VISĄ ŠENGENO ACQUIS, PROTOKOLAS
   Valstybės narės, kurioms Šengeno acquis yra privalomas, tačiau kurios dar neišduoda Šengeno vizų, laukdamos atitinkamo Tarybos sprendimo dėl tokių vizų išdavimo, išduoda nacionalines vizas, kurios galioja tik jų teritorijoje.
   Šios valstybės narės gali vienašališkai pripažinti Šengeno vizas ir leidimus gyventi tranzito per jų teritoriją tikslu pagal 2006 m. birželio 14 d. Tarybos sprendimą Nr. 895/2006/EB.
   EUROPOS BENDRIJOS DEKLARACIJA DĖL TRUMPALAIKIŲ VIZŲ IŠDAVIMO KARIŠKIŲ IR CIVILIŲ KAPŲ LANKYMUI
   Valstybių narių diplomatinės atstovybės ir konsulinės įstaigos paprastai išduoda trumpalaikes vizas, galiojančias ne ilgiau kaip 14 dienų, kariškių ir civilių kapus lankantiems asmenims.
   BENDRA DEKLARACIJA DĖL DANIJOS
   Šalys pažymi, kad šis Susitarimas netaikomas Danijos Karalystės diplomatinių atstovybių ir konsulinių įstaigų vizų išdavimo tvarkai.
   Tokiomis aplinkybėmis pageidautina, kad Danijos ir Ukrainos valdžios institucijos nedelsdamos sudarytų dvišalį susitarimą dėl vizų išdavimo tvarkos supaprastinimo panašiomis sąlygomis, kokios nustatytos Europos bendrijos ir Ukrainos susitarimu.
   BENDRA DEKLARACIJA DĖL JUNGTINĖS KARALYSTĖS IR AIRIJOS
   Šalys pažymi, kad šis Susitarimas netaikomas Jungtinės Karalystės ir Airijos teritorijoje.
   Tokiomis aplinkybėmis pageidautina, kad Jungtinės Karalystės, Airijos ir Ukrainos valdžios institucijos sudarytų dvišalius susitarimus dėl vizų išdavimo tvarkos supaprastinimo.
   BENDRA DEKLARACIJA DĖL ISLANDIJOS IR NORVEGIJOS
   Šalys atkreipia dėmesį į glaudžius Europos bendrijos ir Norvegijos bei Islandijos santykius, pirmiausia pagal 1999 m. gegužės 18 d. Susitarimą dėl šių šalių asociacijos įgyvendinant, taikant ir plėtojant Šengeno acquis.
   Tokiomis aplinkybėmis pageidautina, kad Norvegijos, Islandijos ir Ukrainos valdžios institucijos nedelsdamos sudarytų dvišalius susitarimus dėl vizų išdavimo tvarkos supaprastinimo panašiomis sąlygomis, kokios nustatytos Europos bendrijos ir Ukrainos susitarimu.
   KOMISIJOS DEKLARACIJA DĖL SPRENDIMO NEIŠDUOTI VIZOS MOTYVŲ
   Pripažindama skaidrumo vizos prašančių asmenų atžvilgiu svarbą, Europos Komisija primena, kad 2006 m. liepos 19 d. buvo priimtas teisės akto projektas dėl Bendrųjų konsulinių instrukcijų dėl vizų diplomatinėms atstovybėms ir konsulinėms įstaigoms išdėstymo nauja redakcija, kuriame aptariami klausimai, susiję su atsisakymo išduoti vizą motyvais ir galimybėmis pateikti skundą.
   EUROPOS BENDRIJOS DEKLARACIJA DĖL VIZOS PRAŠANČIŲ ASMENŲ GALIMYBĖS GAUTI INFORMACIJĄ IR INFORMACIJOS APIE TRUMPALAIKIŲ VIZŲ IŠDAVIMO TVARKĄ BEI DOKUMENTŲ, REIKALINGŲ TEIKIANT PRAŠYMĄ IŠDUOTI TRUMPALAIKES VIZAS, DERINIMO
   Pripažindama skaidrumo vizos prašančių asmenų atžvilgiu svarbą, Europos bendrija primena, kad 2006 m. liepos 19 d. Europos Komisija priėmė teisės akto projektą dėl Bendrųjų konsulinių instrukcijų dėl vizų diplomatinėms atstovybėms ir konsulinėms įstaigoms išdėstymo nauja redakcija, kuriame aptariamos vizos prašančių asmenų patekimo į valstybių narių diplomatines atstovybes ir konsulines įstaigas sąlygos.
   Kalbant apie informaciją, teiktiną vizos prašantiems asmenims, Europos bendrija mano, kad reikėtų imtis atitinkamų priemonių:

               —

               Apskritai vizos prašantiems asmenims pateikti apibendrintą pagrindinę informaciją apie prašymo išduoti vizą pateikimo tvarką bei sąlygas ir jų galiojimą.

               —

               Europos bendrija sudarys minimalių reikalavimų sąrašą, kad būtų užtikrinta, jog vizos prašantiems ukrainiečiams bus pateikta suderinta ir vienoda pagrindinė informacija ir kad iš jų bus reikalaujama pateikti iš esmės tokius pačius patvirtinamuosius dokumentus.

         Pirmiau minėta informacija turi būti plačiai paskleista (konsulinių įstaigų informacijos stenduose, brošiūrose, internetiniuose tinklapiuose ir kt.).
   Valstybių narių diplomatinės atstovybės ir konsulinės įstaigos teikia informaciją apie Šengeno acquis numatytas galimybes kiekvienu atskiru atveju supaprastinti trumpalaikių vizų išdavimą.
   POLITINĖS DEKLARACIJOS DĖL VIETINIO EISMO PER SIENĄ PROJEKTAS
   LENKIJOS, VENGRIJOS, SLOVAKIJOS RESPUBLIKOS IR RUMUNIJOS DEKLARACIJA
   Vengrijos Respublika, Lenkijos Respublika, Slovakijos Respublika, o nuo įstojimo į ES dienos – ir Rumunija, pareiškia apie savo norą pradėti derybas dėl dvišalių susitarimų su Ukraina siekiant įgyvendinti vietinio eismo per sieną režimą, įvestą 2006 m. spalio 5 d. priimtu EB reglamentu, nustatančiu vietinio eismo per sieną prie valstybių narių išorės sausumos sienų taisykles ir iš dalies keičiančio Šengeno konvenciją.


title: 2008/539/EB: 2007 m. balandžio 24 d. Europos Parlamento sprendimas dėl 2005 finansinių metų šeštojo, septintojo, aštuntojo ir devintojo Europos plėtros fondų biudžeto įvykdymo patvirtinimo

text:
15.7.2008

               LT

               Europos Sąjungos oficialusis leidinys

               L 187/189

         EUROPOS PARLAMENTO SPRENDIMAS
   2007 m. balandžio 24 d.
   dėl 2005 finansinių metų šeštojo, septintojo, aštuntojo ir devintojo Europos plėtros fondų biudžeto įvykdymo patvirtinimo
   (2008/539/EB)
   EUROPOS PARLAMENTAS,
   atsižvelgdamas į Komisijos pranešimą dėl tolesnių veiksmų priėmus sprendimus dėl 2004 metų biudžeto įvykdymo patvirtinimo (COM(2006)0641 ir jo priedą SEC(2006)1376),
   atsižvelgdamas į šeštojo, septintojo, aštuntojo ir devintojo Europos plėtros fondų 2005 finansinių metų finansinę atskaitomybę ir pajamų bei išlaidų ataskaitas (COM(2006)0429 – C6-0264/2006) (1),
   atsižvelgdamas į pranešimą dėl šeštojo, septintojo, aštuntojo ir devintojo Europos plėtros fondų 2005 m. finansų valdymo ataskaitą (COM(2006)0405),
   atsižvelgdamas Audito Rūmų 2005 finansinių metų metinę iš šeštojo, septintojo, aštuntojo ir devintojo Europos plėtros fondų finansuojamos veiklos ataskaitą kartu audituojamų institucijų atsakymais (2),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (3),
   atsižvelgdamas į 2007 m. vasario 27 d. Tarybos rekomendacijas (6061/2007 – C6-0094/2007, 6062/2007 – C6-0095/2007, 6063/2007 – C6-0096/2007, 6064/2007 – C6-0097/2007),
   atsižvelgdamas į 1995 m. gruodžio 20 d. Taryboje susirinkusių valstybių narių vyriausybių atstovų vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (4) 33 straipsnį,
   atsižvelgdamas į 2000 m. rugsėjo 18 d. Taryboje susirinkusių valstybių narių vyriausybių atstovų vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų jūros ir Ramiojo vandenyno šalių bei Europos bendrijos ir jos valstybių narių partnerystės susitarimo finansinį protokolą ir dėl finansinės paramos paskirstymo užjūrio šalims ir teritorijoms, kurioms taikoma EB sutarties ketvirtoji dalis (5), 32 straipsnį,
   atsižvelgdamas į EB sutarties 276 straipsnį,
   atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (6), 74 straipsnį,
   atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (7), 119 straipsnį,
   atsižvelgdamas į Darbo tvarkos taisyklių 70 straipsnį, 71 straipsnio trečią įtrauką ir V priedą,
   atsižvelgdamas į Biudžeto kontrolės komiteto pranešimą ir į Vystymosi komiteto nuomonę (A6-0115/2007),

               A.

               kadangi patikinimo pareiškime dėl Europos plėtros fondų (EPF) Audito Rūmai padarė išvadą, kad, su tam tikromis išimtimis, 2005 finansinių metų ataskaitos patikimai parodo finansinių metų pajamas ir išlaidas bei finansinę būklę metų pabaigoje,

               B.

               kadangi Audito Rūmų išvados dėl pagrindinių operacijų teisėtumo ir teisingumo pagrįstos, inter alia, operacijų modelio audito rezultatais,

               C.

               kadangi Audito Rūmai, remdamiesi išnagrinėtais dokumentais, mano, jog, bendrai imant, į ataskaitas įtrauktos pajamos, EPF asignavimai, prisiimti įsipareigojimai ir mokėjimai yra teisėti ir teisingi,

               1.

               suteikia patvirtinimą Komisijai, kad šeštojo, septintojo, aštuntojo ir devintojo Europos plėtros fondų 2005 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams ir Europos investicijų bankui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 265, 2006 10 31, p. 1.

      (2)  OL C 263, 2006 10 31, p. 205.

      (3)  OL C 263, 2006 10 31, p. 213.

      (4)  OL L 156, 1998 5 29, p. 108.

      (5)  OL L 317, 2000 12 15, p. 355.

      (6)  OL L 191, 1998 7 7, p. 53.

      (7)  OL L 83, 2003 4 1, p. 1.
    ---documentbreak---

               15.7.2008

               LT

               Europos Sąjungos oficialusis leidinys

               L 187/191

         EUROPOS PARLAMENTO REZOLIUCIJA
   2007 m. balandžio 24 d.
   su pastabomis, sudarančiomis neatskiriamą sprendimo dėl šeštojo, septintojo, aštuntojo ir devintojo Europos plėtros fondų 2005 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Komisijos pranešimą dėl tolesnių veiksmų priėmus sprendimus dėl 2004 metų biudžeto įvykdymo patvirtinimo (COM(2006)0641 ir jo priedą SEC(2006)1376),
   atsižvelgdamas į šeštojo, septintojo, aštuntojo ir devintojo Europos plėtros fondų 2005 finansinių metų finansinę atskaitomybę ir pajamų bei išlaidų ataskaitas COM(2006)0429 – C6-0264/2006) (1),
   atsižvelgdamas į šeštojo, septintojo, aštuntojo ir devintojo Europos plėtros fondų 2005 m. finansų valdymo ataskaitą (COM(2006)0405),
   atsižvelgdamas į Audito Rūmų 2005 finansinių metų metinę iš šeštojo, septintojo, aštuntojo ir devintojo Europos plėtros fondų finansuojamos veiklos ataskaitą kartu su audituojamų institucijų atsakymais (2),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (3),
   atsižvelgdamas į 2007 m. vasario 27 d. Tarybos rekomendacijas (6061/2007 – C6-0094/2007, 6062/2007 – C6-0095/2007, 6063/2007 – C6-0096/2007, 6064/2007 – C6-0097/2007),
   atsižvelgdamas į 1995 m. gruodžio 20 d. Taryboje susirinkusių valstybių narių vyriausybių atstovų vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (4) 33 straipsnį,
   atsižvelgdamas į 2000 m. rugsėjo 18 d. Taryboje susirinkusių valstybių narių vyriausybių atstovų vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų jūros ir Ramiojo vandenyno šalių bei Europos bendrijos ir jos valstybių narių partnerystės susitarimo finansinį protokolą ir dėl finansinės paramos paskirstymo užjūrio šalims ir teritorijoms, kurioms taikoma EB sutarties ketvirtoji dalis (5), 32 straipsnį,
   atsižvelgdamas į EB sutarties 276 straipsnį,
   atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (6), 74 straipsnį,
   atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (7), 119 straipsnį,
   atsižvelgdamas į Darbo tvarkos taisyklių 70 straipsnį, 71 straipsnio trečią įtrauką ir V priedą,
   atsižvelgdamas į Biudžeto kontrolės komiteto pranešimą ir į Vystymosi komiteto nuomonę (A6-0115/2007),

               A.

               kadangi pagal 2003 m. kovo 27 d. finansinio reglamento 119 straipsnio nuostatas Komisija prašoma imtis visų reikiamų priemonių bei atsižvelgti į pastabas, pridėtas prie nutarimo, suteikiančio patvirtinimą; kadangi Europos Parlamento prašymu ji turi pateikti priemonių, kurių ėmėsi dėl šių pastabų ir komentarų, ataskaitas,

               B.

               kadangi Afrikos, Karibų jūros ir Ramiojo vandenyno šalių ir Europos Bendrijos bei jos valstybių narių bendradarbiavimo susitarimas, pasirašytas 2000 m. birželio 23 d. Kotonu (8) (Kotonu susitarimas), buvo peržiūrėtas susitarimu, pasirašytu 2005 m. birželio 25 d. Liuksemburge (9),

         Patikinimo pareiškimas

               1.

               pažymi, kad, nepaisydami toliau išvardytų problemų, Audito Rūmai mano, jog ataskaitose patikimai parodytos įplaukos ir išlaidos, susijusios su šeštuoju, septintuoju, aštuntuoju ir devintuoju Europos plėtros fondais (EPF):

                           a)

                           IT sistemos nepajėgios pateikti visos apskaitos informacijos;

                           b)

                           yra ne visa informacija apie banko garantijas, lemiančias 4 % garantijų sumažėjimą;

               2.

               pažymi, kad, kalbant apie pagrindines operacijas, Audito Rūmai mano, jog, bendrai imant, pajamos, EPF asignavimai, prisiimti įsipareigojimai bei mokėjimai yra teisėti ir teisingi;

               3.

               primena, kad apie pusę visų asignavimų sudaro programinė pagalba, skirta projektams įgyvendinti; nurodo, kad šių fondų veikla vykdoma dviem etapais: Komisija priima finansinį sprendimą – ataskaitose apibūdinamą kaip finansinį įsipareigojimą; sudaromi susitarimai – ataskaitose apibūdinami kaip individualūs teisėti įsipareigojimai – ir mokėjimų leidimus išduoda suinteresuotos šalies vietinis leidimus duodantis pareigūnas, remdamasis Komisijos ir tos šalies finansiniu susitarimu;

               4.

               pabrėžia, kad Audito Rūmai pareiškė pastabą dėl padidėjusios klaidų rizikos, o tai gali turėti įtakos operacijoms, už kurias atsakingas vietinis leidimus duodantis pareigūnas; pažymi, kad, kalbant apie individulius teisėtus įsipareigojimus, nustatytos klaidos susijusios, pvz., su tam tikrų konkursų rengimo procedūromis, ypač su programų vertinimu ir susitarimais dėl subsidijų, banko garantijomis bei programų įgyvendinimo terminų nesilaikymu; nurodo, kad mokėjimų atveju klaidos susijusios su mokėjimų skaičiumi, o kitais atvejais – su sutartinių įsipareigojimų nevykdymu;

               5.

               pripažįsta, atsižvelgdamas į Audito Rūmų nuomonę, Komisijos pastangas sukurti vietinio leidimus duodančio pareigūno valdymo pajėgumus teikiant techninę pagalbą, priemones ir organizuojant mokymą; vis dėlto nerimauja, kad Audito Rūmai vertina šiuos pastangų rezultatus kaip nepastovius; ragina Komisiją pagerinti savo paramos strategiją, susijusią su probleminių klausimų sprendimu;

         Komisijos EPF lėšų valdymo atskaitomybės gerinimas

               6.

               primena, kad ankstesniame patvirtinimo nutarime Parlamentas paragino Komisiją nurodyti komisijos narių pareigas, susijusias su EPF ir išorės pagalba; supranta Komisijos poziciją, kad pareigų paskirstymas, nepaisant tam tikro sudėtingumo dėl reikiamybės koordinuoti įvairias Komisijos paslaugas, praktikoje labai veiksmingas; vis dėlto ragina Komisiją apgalvoti galimus būdus, kaip supaprastinti dabartinę valdymo struktūrą, siekiant sumažinti neaiškumų, susijusių su pareigomis EPF;

         Europos investicijų banko valdomų EPF lėšų demokratinės kontrolės stiprinimas

               7.

               pažymi, kad, be visų pradinių 9-ojo EPF asignavimų, kurie sudaro 13 800 milijonų EUR, Europos investicijų bankas (EIB) yra atsakingas už 2 200 milijonus EUR, kurie išleidžiami įgyvendinant EPF investicijų priemonę; pareiškia pastabą, kad investicijų priemonė neįtraukta nei į Audito Rūmų patikinimo pareiškimą, nei į Parlamento patvirtinimo procedūrą;

               8.

               siūlo, kad Europos investicijų bankas (EIB) atsiskaitytų Parlamento biudžeto kontrolės komitetui, kaip naudoja EPF investicijų priemonę ir įspėja, kad pagal devintajam Europos plėtros fondui taikomo finansinio reglamento VII antraštinę dalį EIB valdomas EPF sąskaitas privalo tikrinti Audito Rūmai;

               9.

               pakartoja ankstesniuose patvirtinimo nutarimuose pateiktą požiūrį, kad dabartiniame EPF finansiniame reglamente yra tam tikrų prieštaravimų, susijusių su EPF ataskaitomis: nors per patvirtinimo procedūrą Komisija pateikia konsoliduotas EPF ataskaitas ir Europos investicijų banko pateiktą informaciją, Parlamentas peržiūri tik ataskaitas, o EIB informacijos netikrina;

               10.

               primena, kad Audito Rūmai savo nuomonėje Nr. 12/2002 (10), apgailestavo, jog EPF operacijoms, kurias tvarko EIB, netaikoma patvirtinimo procedūra, į kurią įtraukti Parlamentas ir Taryba; pritaria Audito Rūmų argumentams, kad tas operacijas atliko bankas Bendrijos vardu ir kad iš pradžių lėšos minėtoms operacijoms buvo gautos iš mokesčių mokėtojų, o ne iš finansų rinkų;

               11.

               įsitikinęs, kad skaidrumas ir banko tvarkomų EPF lėšų demokratinė kontrolė padidėtų, jeigu šioms operacijoms būtų taikoma patvirtinimo procedūra, į kurią įtraukti Parlamentas ir Taryba; ragina valstybes nares, Komisiją ir EIB spręsti šį klausimą per artėjančią EPF finansinio reglamento peržiūrą;

         Išteklių apribojimo klausimo sprendimas

               12.

               dar kartą pabrėžia, kad įtraukus Europos plėtros fondą į ES biudžetą būtų iš esmės užtikrinta didesnė Europos vystomojo bendradarbiavimo darna, didesnis skaidrumas ir veiksmingumas, taip pat galimybė vykdyti demokratinę kontrolę;

               13.

               susirūpinęs, kad Komisija finansų valdymo ataskaitoje nurodo, jog dėl išteklių apribojimo kai kurios finansų kontrolės sritys buvo praleistos kontroliuojant Stabex programas ir vykdant atitinkamą kontrolę; be to, pažymi, kad AIDCO (EuropeAid bendradarbiavimo tarnyba) generalinio direktorato ir Plėtros generalinio direktorato pranešimuose prognozuojamas darbuotojų trūkumas dėl ateinančiais metais smarkiai didėjančio darbo krūvio;

               14.

               pažymi, kad Komisija taiko gaires, parengtas palyginus kitus paramos teikėjus, ir kad Komisija išsikėlė tikslą išlaikyti 4,5 etato 10 milijonų EUR paramai santykį; mano, kad siekis išlaikyti tam tikrą etatų skaičių 10 milijonų EUR paramai negali pats savaime patvirtinančiajai institucijai užtikrinti, kad įgyvendinimas ir kontrolė nenukentės dėl darbuotojų trūkumo, kaip pripažino Komisija;

               15.

               prašo, atsižvelgdamas į Audito Rūmų nuomonę, kad Komisija 2006 m. finansų valdymo ataskaitoje nurodytų prioritetus, iškeltus dėl esamų išteklių apribojimo ir šio apribojimo įtakos EPF veiklos įgyvendinimui;

               16.

               ragina Komisiją persvarstyti savo audito strategiją ir pertvarkyti esamas audito struktūras bei darbuotojus ir, ypač atsižvelgiant į galimus išteklių apribojimus, apsvarstyti artimesnio bendradarbiavimo su vietiniais valstybių narių administracijų finansinio EPF lėšų valdymo ekspertais ir platesnio valstybių narių įmonių, gerai žinomų ir turinčių gerą reputaciją, įtraukimo į programų vykdymą ir individualius projektus klausimą;

         Patikimų apskaitos ir valdymo IT sistemų kūrimas

               17.

               pritaria Audito Rūmų nuomonei dėl fakto, kad dabartinė apskaitos sistema nepateikė visos apskaitos informacijos apie 2005 finansinius metus ir kad dėl to ataskaitos turi būti papildytos rankiniu būdu, siekiant nepažeisti išsamios apskaitos principų;

               18.

               nerimauja dėl EuropeAid bendradarbiavimo tarnybos vietinės IT sistemos audito, atlikto EuropeAid vidaus audito tarnybos, rezultatų ir tvirtina, kad vykdoma kontrolė yra adekvati, tačiau sistemos administravimas ir apsauga atitiko tik nedaug „pažangiausios praktikos“ standartų;

               19.

               pažymi, kad EPF lėšos bus valdomos taikant tą pačią IT sistemą, kaip ir valdant plėtros pagalbą, finansuojamą iš bendrojo biudžeto (CRIS – ABAC); nurodo, kad valdymo perkėlimas į šią sistemą buvo atidėtas ir pagal dabar galiojantį grafiką darbai bus atlikti iki 2007 m. pabaigos, t. y., kaip tik laiku, nes 2008 m. prasideda dešimtojo EPF veikla; ragina Komisiją informuoti Parlamentą apie perkėlimo rezultatus; tikisi, jog Komisija užtikrins, kad perkėlimo metu Audito Rūmams ir tvirtinančioms institucijoms būtų pateikiama išsami ir patikima apskaitos informacija;

               20.

               pritaria Komisijos ketinimui liepos ir rugsėjo mėn. informuoti Parlamentą apie Europos plėtros fondo finansų valdymo integraciją į bendrąją RELEX informacinę sistemą (angl. CRIS);

               21.

               pritaria Komisijos ketinimui pagerinti EuropeAid IT sistemos, ne tik kaip apskaitos priemonės, bet ir kaip valdymo priemonės, funkcionavimą; prašo Komisiją šiuo atžvilgiu atkreipti ypatingą dėmesį į pagerėjusius, tikslesnius paskesnius audito išvadų tyrimus;

         ES pagalbos vystymuisi finansavimo per EPF įtakos įvertinimas

               22.

               mano, kad vertinant ES pagalbos vystymuisi finansavimo per EPF įtaką pirmiausia reikia, kad Komisija dirbtų su paramą gaunančių šalių partneriais ir nustatytų kuo tikslesnius tikslus, kurie leistų kuo lengviau ir tiksliau įvertinti pažangą kiekvienu įgyvendinimo etapu;

               23.

               pažymi, kad Komisija 2006 m. spalio mėn. pranešime dėl tolesnių priemonių, susijusių su 2004 metų biudžeto įvykdymo patvirtinimo sprendimais, nurodo, jog, atsižvelgiant į 2007–2013 m. programavimo etapą, rengiamos rekomendacijos dėl reikšmingų rodiklių taikymo visose koncentracijos srityse, kurioms taikomi programavimo dokumentai;

               24.

               mano, kad labai svarbu, jog reikšmingi vykdymo rodikliai būtų nuo pat pradžių įtraukti į programavimo procesą; ragina Komisiją 2006 finansinių metų finansų valdymo ataskaitoje nurodyti, kokiu mastu buvo įgyvendintos rekomendacijos dėl vykdymo rodiklių 2007–2013 m. laikotarpio programavimo metu;

               25.

               tikisi, kad Komisija duos nurodymų savo delegacijoms, siunčiamoms į paramą gaunančias šalis, savo ataskaitose nurodyti konkrečius ES lėšų panaudojimo rezultatus, į kuriuos atsižvelgdama Komisija galėtų įvertinti ir paskelbti ES vystomojo bendradarbiavimo rezultatus;

         Tolesnis EPF lėšų naudojimo gerinimas

               26.

               tikisi, kad veiklos vertinimo prognozės išsipildys, darant prielaidą, kad visos devintojo EPF lėšos bus skirtos iki 2007 m. pabaigos, kai baigsis devintojo EPF veikla; prašo Komisiją informuoti Parlamentą iki patvirtinimo, susijusio su 2006 finansiniais metais, apie įsipareigojimų, susijusių su devintuoju EPF, vykdymą, padėtį, palyginti su ankstesniais EPF, ir padėtį, susijusią su mokėjimais;

               27.

               primena, kad neįvykdytų įsipareigojimų skaičiaus mažinimas (reste à liquider = RAL) – senas Parlamento rūpestis, nurodytas sprendžiant dėl ankstesnių biudžeto įvykdymo patvirtinimų; remia dabartinę Komisijos iniciatyvą mažinti RAL; pažymi, kad 2006 m. pirmą kartą buvo sumažintas RAL ir dabar jis yra 10 324 milijonų EUR; pažymi, kad „senieji“ RAL, t. y. daugiau kaip 5 metų įsipareigojimai, buvo sumažinti nuo 1,62 milijardo EUR iki 867 milijonų EUR; pažymi, kad neįvykdyti įsipareigojimai, t. y. tie, dėl kurių nebuvo sudaryti susitarimai ir dėl kurių nebuvo vykdomi mokėjimai per pastaruosius dvejus metus, buvo sumažinti nuo 350 milijonų EUR iki 285 milijonų EUR; prašo Komisiją toliau mažinti RAL ir pateikti tvirtinančiajai institucijai išsamią padarytos pažangos ataskaitą;

               28.

               pažymi, kad 2005 finansinių metų finansų valdymo ataskaita buvo pateikta vėlai; tikisi, kad Komisija 2006 finansinių metų finansų valdymo ataskaitoje pateiks išsamesnę Audito Rūmų prašytą informaciją, ypač informaciją, susijusią su neįvykdytų įsipareigojimų mažinimo strategija;

               29.

               džiaugiasi, kad ES lėšų dalis, skiriama pagrindinėms švietimo ir sveikatos apsaugos reikmėmis, buvo padidinta nuo 4,98 % iki 6,83 %; visgi apgailestauja, kad ši dalis dar toli gražu nesiekia 20 % ribos, numatytos pagal 2005 m. biudžetą; nepritaria, kad Komisija teisėtu ir būtinu tikslu, susijusiu su geresniu paramos teikėjų veiklos derinimu ir jų veiklos sričių paskirstymu, pasinaudojo siekdama pateisinti mažas investicijas, skiriamas pagrindinėms švietimo ir sveikatos apsaugos reikmėmis, ir ragina ją nedelsiant imtis priemonių, kad būtų pasiekta 20 % tikslinė riba, bei mažiausiai du kartus per metus raštu informuoti Parlamentą apie aktualią padėtį įgyvendinant šias priemones ir apie veiksnius, į kuriuos atsižvelgiama atliekant skaičiavimus;

               30.

               apgailestauja, kad Komisija iki šiol neparengė išsamios strategijos, pagal kurią bendradarbiaujant su gaunančiomis paramą šalimis sveikatos apsaugos ir švietimo reikmes būtų siekiama įtraukti kaip prioritetinius klausimus į naujus nacionalinius strateginius dokumentus;

               31.

               taip pat apgailestauja, kad, nors Komisija tvirtina priešingai, šiuo metu rengiamuose šalių strateginiuose dokumentuose akivaizdžiai nepakankamai atsižvelgiama į Tūkstantmečio vystymosi tikslus (TVT), jau nekalbant apie konkrečius uždavinius ir atskirų TVT tikslų įgyvendinimo tvarkaraštį, be to, šiuose dokumentuose nepakankamai parodomas Bendrijos indėlis siekiant įgyvendinti šiuos tikslus;

               32.

               ragina Komisiją atidžiau stebėti kvalifikuotų darbuotojų emigracijos iš besivystančių šalių į ES procesą ir pasiūlyti tinkamas priemones, padėsiančias sudaryti palankesnes sąlygas, kad kvalifikuoti žmonės iš besivystančių šalių liktų savo šalyse arba grįžtų į jas, siekiant, kad paramos teikėjų priemonės, ypač susijusios su sveikatos apsaugos ir švietimo reikmėmis, teiktų ilgalaikę ir veiksmingą naudą kovojant su skurdu besivystančiose šalyse;

               33.

               pritaria Komisijos pastangoms įgyvendinti strategiją, kuria siekiama aplinkos apsaugos klausimus įtraukti į vystomojo bendradarbiavimo veiklą, ir ragina Komisiją ir toliau spartinti aplinkos apsaugos aspekto įtraukimą į vystymosi politiką, įskaitant reikalavimą užtikrinti aplinką tausojančios energijos tiekimą;

         Sklandaus finansų valdymo užtikrinimas, kalbant apie biudžeto paramą

               34.

               pareiškia pastabą dėl Komisijos nuomonės, kad biudžeto parama, suteikta šalims pagalbos gavėjoms, bus netgi dar svarbesnė priemonė veiksmingam plėtros strategijų kūrimui; pažymi, kad EPF įsipareigojimų dalis bendrojo ir biudžeto sektorių paramos srityje labai smarkiai padidėjo: nuo 18 % 2004 m. iki 32 % 2005 m.

               35.

               nurodo, kad Audito Rūmų kontrolės galios biudžeto paramos srityje yra ribotos; remiasi pavyzdžiu, kad nurodytų operacijų teisėtumo ir teisingumo atžvilgiu Audito Rūmai gali tik patvirtinti, kad Komisija tinkamai įvertino atitinkamas sąlygas; todėl tvirtai remia Audito Rūmų prašymą, kad Komisija 2006 finansinių metų finansų valdymo ataskaitoje nurodytų sistemingus, išsamius kriterijus, lemiančius Komisijos išvadas dėl konkrečios šalies tinkamumo gauti biudžeto paramą; sveikina Komisijos įsipareigojimą teikti prašomą informaciją;

               36.

               pakartoja, kad Parlamentas kartu su Audito Rūmais daug reikšmės teikia šalių aukščiausiųjų audito institucijų (AAI) vaidmeniui biudžeto paramą gaunančiose šalyse; tikisi iš Komisijos gauti, kaip buvo prašyta ankstesniuose biudžeto įvykdymo patvirtinimuose, įvairių Europos Bendrijos bendradarbiavimo su tomis AAI galimybių įvertinimą;

               37.

               sveikina Komisijos iniciatyvą remti vadinamuosius dvynių projektus, įtraukiančius vietinius ekspertus iš valstybių narių AAI ir iš biudžeto paramą gaunančių šalių AAI, pvz., JK Nacionalinės audito tarnybos ir Ganos audito tarnybos bendradarbiavimas; prašo Komisiją ir toliau remti bendradarbiavimą su valstybių narių AAI ekspertais, kad būtų sustiprinta viešoji finansų kontrolė šalyse partnerėse;

         Priežiūros ir kontrolės sistemos

               38.

               pritaria Audito Rūmų požiūriui, kad turi būti sukurta aiški bendra EPF lėšų valdymo ir išorės pagalbos kontrolės strategija; sveikina konkrečias Audito Rūmų rekomendacijas dėl tam tikrų dalykų, kurie turi būti įtraukti į šią strategiją; pareiškia pastabą, kad Komisijos veiksmų plane dėl integruoto vidaus kontrolės pagrindo (11) numatyta, jog turi būti sukurti bendri kiekvienos politikos srities reikalavimai ir kad dėl to metinės veiklos ataskaitos bus aiškesnės ir tikslesnės; pripažįsta Komisijos pasiryžimą toliau gerinti priežiūros ir kontrolės sistemas bei konkrečias su tuo susijusias pačios Komisijos pasiūlytas priemones; prašo Komisiją, atsižvelgiant į konkrečias Audito Rūmų rekomendacijas, apie pasiektą pažangą informuoti kitose metinėse veiklos ataskaitose;

               39.

               džiaugiasi, kad Audito Rūmai nustatė, jog pagerėjo Komisijos priežiūros ir kontrolės sistema; vis dėlto apgailestauja, kad šis pagerėjimas neapima vykdomųjų institucijų priežiūros, kontrolės ir audito; mano esant nepriimtina, kad vis dar padaroma tiek daug esminių klaidų svarbiausioje grandinės nuo Europos mokesčių mokėtojų iki galutinių paramos gavėjų besivystančiose šalyse vietoje;

               40.

               ragina Komisiją parengti išsamias vykdomųjų institucijų priežiūros, kontrolės ir audito taisykles ir jas įgyvendinti siekiant užtikrinti, kad vykdomosios institucijos tinkamai taikytų nuostatas dėl sutarčių sudarymo procedūros, kadangi iki šiol dažnai jų buvo nesilaikoma;

               41.

               ragina Komisiją siekiant gerinti finansinę priežiūrą užtikrinti, kad EuropeAid bendradarbiavimo biuras teiktų geresnę paramą, skiriamą už finansų valdymą atsakingam delegacijų ir centrinių tarnybų personalui, atliktų geresnę rizikos analizę, į kurią atsižvelgiant būtų galima sutelkti dėmesį į itin pažeidžiamas sritis, organizuotų dažnesnius vizitus stebėsenos tikslais ir užtikrintų geresnę centralizuotą priežiūrą, kaip vykdomi delegacijų ir centrinių tarnybų rengiami išorės tikrinimai bei kokių tolesnių priemonių imamasi, taip pat siektų mažinti ex-post tikrinimų skaičių, bet išplėsti jų taikymo sritį, parinkti geresnį vykdymo momentą ir užtikrinti jų kokybės kontrolę;

               42.

               iš esmės tvirtai palaiko Audito Rūmų prašymą, kad Komisija smulkiai nurodytų, kaip ji atsižvelgė į Audito Rūmų išvadas, pateikiamas metinėse veiklos ataskaitose ir pranešimuose dėl finansinio EPF lėšų valdymo.

      (1)  OL C 264, 2006 10 31, p. 1.

      (2)  OL C 263, 2006 10 31, p. 205.

      (3)  OL C 263, 2006 10 31, p. 213.

      (4)  OL L 156, 1998 5 29, p. 108.

      (5)  OL L 317, 2000 12 15, p. 355.

      (6)  OL L 191, 1998 7 7, p. 53.

      (7)  OL L 83, 2003 4 1, p. 1.

      (8)  OL L 317, 2000 12 15, p. 3.

      (9)  OL L 287, 2005 10 28, p. 4.

      (10)  OL C 12, 2003 1 17, p. 19.

      (11)  OL C 67, 2006 3 18, p. 32.